# Hankeleping nr 3-9/3196-10

Lepingu osa viitenumber 247501 002 006 000

**Tervise ja Heaolu Infosüsteemide Keskus** (edaspidi ***tellija***), registrikood 70009770, aadress Pärnu mnt 132, 11317 Tallinn, keda esindab põhimääruse alusel direktor Margus Arm ja

**Industry62 OÜ** (edaspidi ***täitja***), registrikood 11124544, aadress Toompuiestee 35, 10149 Tallinn, keda esindab põhikirja alusel juhatuse liige Andrus Altrov,

edaspidi eraldi ***pool*** või koos ***pooled***, sõlmisid raamlepingu nr 3-9/3196-1 alusel käesoleva hankelepingu (edaspidi ***leping***) alljärgnevas:

# Lepingu ese

* 1. Lepingu esemeks on riigihanke „Terviseportaali üleriigilise digiregistratuuri (ÜDR) kasutajaliidese tööd“ alusdokumentides (minikonkursi viitenumber 274836) olevas tehnilises kirjelduses nimetatud tööd (edaspidi ***tööd***).
  2. Lepingu tööde maht maksumusena kokku on 100 000 eurot käibemaksuta.

# Töö üleandmise ja vastuvõtmise tingimused

* 1. Täitja annab töö üle viie kuu jooksul lepingu sõlmimisest.
  2. Töötunni põhise lepingu korral esitab täitja eelmise kuu töötundide ajaaruande, mis sisaldab teostatud töötunde ja nende jooksul teostatud töid. Ajaaruanne esitatakse allkirjastatult hiljemalt järgmise kalendrikuu 5. tööpäeval. Viimane ajaaruanne esitatakse koos aktiga.
  3. Tellitavad tööd antakse vastuvõtutestimiseks üle vastavalt lepingu tehnilises kirjelduses kokkulepitud tingimustele.
  4. Tellija vaatab töö üle vastavalt raamlepingu tingimustele.
  5. Koos üle antava tööga annab täitja tellijale üle kõik tööde intellektuaalse omandi õigused vastavalt raamlepingus kirjeldatule.

# Lepingu hind

* 1. Töid teostatakse töötunni põhiselt ning antakse üle igakuiselt.
  2. Ühe töötunni maksumuseks lepingu täitmisel on **60,00 (kuuskümmend) eurot käibemaksuta.**
  3. Täitja esitab tellijale e-arve pärast töö üleandmise-vastuvõtmise akti allkirjastamist.

# Poolte vahelised teated ja kontaktisikud

* 1. Teadete edastamisel ja kätte toimetamisel lähtutakse raamlepingu regulatsioonist.
  2. Tellija kontaktisikuks lepingu täitmisel on Kady Adamson, e-post kady.adamson@tehik.ee või tema asendaja.
  3. Täitja kontaktisikuks lepingu täitmisel on Taavi Tasuja, tel 56697986, e-post taavi.tasuja@industry62.com või tema asendaja.

# Lõppsätted

* 1. Leping jõustub sellele poolte poolt allakirjutamise hetkest ja kehtib kuni poolte poolt oma lepinguliste kohustuste täitmiseni.
  2. Lepingu dokumendid koosnevad riigihanke alusdokumentidest, sh lepingu lisadest, lepingu muudatustest ja pakkumusest.
  3. Lepingu lahutamatuteks osadeks lepingu sõlmimise hetkel on järgmised dokumendid, mida ei allkirjastata koos lepinguga:
     1. Lisa 1 - Tehniline kirjeldus;
     2. Lisa 2 – Pakkumus.

# Poolte allkirjad

|  |  |  |  |  |
| --- | --- | --- | --- | --- |
| **Tellija:** |  |  | **Täitja:** |  |